ORDE do 7 de febreiro de 2005 pola que se nomean os vogais compoñentes do Observatorio Galego da Inmigración e da Loita contra o Racismo e a Xenofobia.
CONSELLERÍA DE EMIGRACIÓN — II. AUTORIDADES E PERSOAL — 11/02/2005

O Decreto 78/2004, do 2 de abril, polo que se crea e regula o Observatorio Galego da Inmigración e da Loita contra o Racismo e a Xenofobia, configura este observatorio como órgano colexiado de participación, consulta e asesoramento da Xunta de Galicia, adscrito á Consellería de Emigración. Este
decreto establece no seu artigo 3 a composición do Observatorio Galego da Inmigración e da Loita contra o Racismo e a Xenofobia, coa cal se trata de garantir unha representación das entidades máis relevantes no tocante a achegar informacións e datos sobre a inmigración, o racismo e a xenofobia na nosa comunidade autónoma.
O artigo 4 do devandito decreto regula o procedemento de nomeamento dos vogais e secretario que formarán parte deste observatorio, que serán designados polo conselleiro de Emigración por proposta das organizacións, órganos e institucións relacionados no seu artigo 3. Así mesmo, ao abeiro do disposto no artigo 4.3º do decreto de referencia, foi publicada a Orde do 2 de setembro de 2004, pola que se anunciaba convocatoria pública para proceder á selección dos vogais do Observatorio Galego da Inmigración e da Loita contra o Racismo e a Xenofobia, en representación das entidades sen ánimo de lucro que traballen en favor da integración social dos inmigrantes, e das asociacións de inmigrantes que actúen e desenvolvan programas no ámbito da inmigración na Comunidade Autónoma galega.
Concluído o dito proceso de selección, comunicadas as propostas de vogais por parte das distintas entidades que teñen representación neste órgano, e co obxecto de procurar o funcionamento do Observatorio Galego da Inmigración e da Loita contra o Racismo e a Xenofobia, cómpre efectuar o nomeamento dos vogais e secretario deste observatorio.
Por todo o exposto, e de conformidade co establecido no artigo 4 do Decreto 78/2004, do 2 de abril, polo que se crea e regula o Observatorio Galego da Inmigración e da Loita contra o Racismo e a Xenofobia, e no exercicio das facultades conferidas pola súa disposición derradeira segunda e pola Lei 1/1983, do 22 de febreiro, reguladora da Xunta e do seu presidente
DISPOÑO:
Artigo 1º.
Nomear como vogais titulares e suplentes do Observatorio Galego da Inmigración e da Loita contra o Racismo e a Xenofobia, de acordo co establecido nos artigos 3 e 4 do Decreto 78/2004, do 2 de abril, polo que se crea e regula o Observatorio Galego da Inmigración e da Loita contra o Racismo e a Xenofobia, as persoas que a seguir se relacionan:
Pola Consellería de Educación e Ordenación Universitaria:
-Como titular, Alberto González Armesto, director xeral de Centros e Ordenación Educativa.
-Como suplente, Antonio Rivas Menéndez, subdirector xeral de Ordenación Educativa.
Pola Consellería de Política Agroalimentaria e Desenvolvemento Rural:
-Como titular, Belén Hernández Lafuente, directora xeral da Axencia Galega de Desenvolvemento Rural.
-Como suplente, José Antonio Martínez Carro, vicesecretario xeral.
Pola Consellería de Cultura, Comunicación Social e Turismo:
-Como titular, María del Carmen García Campelo, directora xeral de Promoción Cultural.
-Como suplente, Francisco Javier Senín Fernández, subdirector xeral de Promoción Cultural e do Libro e Bibliotecas.
Pola Consellería de Sanidade:
-Como titular, Jorge Suanzes Hernández, director xeral de Saúde Pública.
-Como suplente, Ángel Gómez Amorín, subdirector xeral de Programas da Dirección Xeral de Saúde Pública.
Pola Consellería de Xustiza, Interior e Administración Local:
-Como titular, José Benito Suárez Costa, director xeral de Interior e Protección Civil.
-Como suplente, Pedro Ramón Álvarez Fernández, subdirector xeral de Seguridade e Réxime Interior.
Pola Consellería de Asuntos Sociais, Emprego e Relacións Laborais:
-Como titular, Miguel Rodríguez Barrio, director xeral de Servizos Comunitarios e Inclusión Social.
-Como suplente, Jesús García Porto, subdirector xeral de Inclusión Social e Cooperación coas Corporacións Locais.
Pola Consellería de Familia, Xuventude, Deporte e Voluntariado:
-Como titular, Teresa Rey Barreiro-Meiro, directora xeral de Familia.
-Como suplente, Manuel Vila López, subdirector xeral de Familia.
Pola Delegación do Goberno en Galicia:
-Como titular, Obdulia Taboadela Álvarez, subdelegada do Goberno na Coruña.
-Como suplente, Julio Portela Ceballos, director da Área de Traballo e Asuntos Sociais.
-Como titular, José Manuel Enríquez Míguez, xefe da Oficina de Estranxeiros da Coruña.
-Como suplente, Julio Alberto Simón Blanco, xefe de sección da Oficina de Estranxeiros da Coruña.
Polo Instituto Galego de Estatística:
-Como titular, José Antonio Campo Andión, director do Instituto Galego de Estatística.
-Como suplente, Ángel Luís Tarrío Tobar, subdirector xeral de Coordinación Técnica e Planificación Estatística.
Polo Instituto Galego da Vivenda e Solo:
-Como titular, Leopoldo Fernández Cid, director técnico de Administración e Fomento.
-Como suplente, Elvira Mª Casal García, xefa do Servizo de Xestión Financeira e Administración.
Pola Federación Galega de Municipios e Provincias:
-Como titular, Xosé Crespo Iglesias, presidente da Federación Galega de Municipios e Provincias e alcalde de Lalín.
-Como suplente, Enrique Fernández González, vicepresidente executivo da Federación Galega de Municipios e Provincias e alcalde da Pontenova.
Polas organizacións sindicais de maior representatividade na Comunidade Autónoma de Galicia:
-En representación da Unión Xeral de Traballadores de Galicia:
-Como titular, Julia Martínez González.
-Como suplente, Carmen Nodar Sanmartín.
-En representación do Sindicato Nacional de Comisións Obreiras de Galicia:
-Como titular, Isabel Quintáns Rodríguez.
-Como suplente, Xabier Montero Dongil.
-En representación da Confederación Intersindical Galega:
-Como titular, Lois Pérez Leira.
-Como suplente, Laura Bugallo Sánchez.
Pola Confederación de Empresarios de Galicia:
-Como titulares, Laura Otero Rúa e José Manuel Maceira Blanco.
-Como suplentes, Marta Amate López e Mar Barreiro Mariño.
Polas entidades sen ánimo de lucro que traballen en favor da integración social dos inmigrantes en Galicia:
-En representación da Fundación Cume para el Desarrollo de Culturas y Pueblos:
-Como titular, Gracia Regojo Bacardi.
-Como suplente, Catalina Núñez Gallego.
-En representación da Asociación Benéfica Renacer:
-Como titular, Otty Sileny Torres Cubillos.
-Como suplente, Javier Durán González de Lema.
Polas asociacións de inmigrantes que actúan e desenvolven programas no ámbito da inmigración na Comunidade Autónoma galega:
-En representación da Asociación Mestura para la Integración Social de los Inmigrantes y Emigrantes:
-Como titular, Esther Sálamo Rodríguez.
-Como suplente, Ana María Nícolas Medina.
-En representación da Asociación para la Promoción Social e Intercultural Gondwana:
-Como titular, Julio César Cabanelas Acosta.
-Como suplente, Mabel Sofía Klüver Leiva.
Polas universidades galegas:
-En representación da Universidade de Santiago de Compostela:
-Como titular, Mar Lorenzo Moledo, vicerreitora de Extensión Cultural e Servizos á Comunidade Universitaria.
-Como suplente, Miguel Santos Rego, profesor do departamento de Teoría e Historia da Educación da Facultade de Ciencias da Educación e director do Instituto de Ciencias da Educación.
-En representación da Universidade da Coruña:
-Como titular, Carmela Lamela Vieira, profesora titular de socioloxía.
-Como suplente, Laura Oso Casas, profesora titular de socioloxía.
-En representación da Universidade de Vigo:
-Como titular, Antón Fernández Álvarez, vicerreitor de Titulacións, Posgrao e Formación Permanente.
-Como suplente, Xavier Martínez Cobas, vicerreitor de Relacións Institucionais.
Artigo 2º.
Desígnase como secretario do Observatorio Galego da Inmigración e da Loita contra o Racismo e a Xenofobia a Margarita Losada Cruz, funcionaria de carreira da Dirección Xeral de Inmigración da Consellería de Emigración.
Artigo 3º.
De acordo co estipulado no artigo 5º.1 do Decreto 78/2004, do 2 de abril, polo que se crea e regula o Observatorio Galego da Inmigración e da Loita contra o Racismo e a Xenofobia, a duración do mandato dos vogais que non sexan representantes das administracións públicas será de tres anos.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de febreiro de 2005.
Aurelio Miras Portugal
Conselleiro de Emigración